Kalju Kask

Kalju Kask (13. detsember 1929 Tallinn – 30. juuni 2021 Tartumaa) oli eesti puuviljandusteadlane (pomoloog) ja sordiaretaja.

Hariduskäik
Ta lõpetas Tallinna 10. Keskkooli 1949. aastal kuldmedaliga.

Ta õppis aastatel 1949–1951 Tartu Riiklikus Ülikoolis botaanikat ja aiandust. Lõpetas 1955. aastal Eesti Põllumajanduse Akadeemia agronoomiateaduskonna aianduse erialal. 

Bioloogiakandidaat (1965); põllumajandusdoktor (1974, Läti Põllumajanduse Akadeemia, kinnitatud 1976).

Töökäik
Olnud 1955–1956 Kostivere sovhoosi osakonnajuhataja, 1956–1957 ENSV Teaduste Akadeemia Tallinna eksperimentaalbaasi aednik, 1957–1961 ja 1964–1970 ENSV Teaduste Akadeemia eksperimentaalbioloogia instituudi teadur, 1970–1988 Eesti Maaviljeluse ja Maaparanduse Teadusliku Uurimise Instituudi Polli katsebaasi vanemteadur, 1988–1995 peateadur.

Aastatel 1995–1997 oli ta Eesti Põllumajandusülikooli Polli aianduse instituudi peateadur, aastast 1997 vanemteadur, aastast 2005 Eesti Maaülikooli põllumajandus- ja keskkonnainstituudi Polli Aiandusuuringute Keskuse vanemteadur.

Teadustöö
Uurimusi viljapuude arengubioloogia, viljapuusortide, viljapuusordiaretuse (sh mutatsioonaretuse), dendroloogia ning puuvilja- ja marjakultuuride geenivaramute ja nende säilitamise kohta. Uurinud ka hariliku käokulla (Helichrysum arenarium) levikut Eestis. 

Rikastanud Eesti puuviljandust, aklimatiseerides uusi kultuure. Aretanud koos Aleksander Siimoniga õuna- ('Tiina', 'Lembitu') ja pirnisorte ('Pepi', 'Miku') ning koos Johan Eichfeldiga maguskirsisorte ('Meelika', 'Nord' ja 'Priima').

Töid
Oli „Энциклопедия садоводства” (3 köidet, Chişinău, 1989–1991) toimetuskolleegiumi liige ja üks autoreid. Ta oli ka "Eesti maaelu entsüklopeedia" puuviljanduse eriala üks põhiautoreid. 
"Uusi puuvilja- ja marjakultuure". Kaasautor Robert Piir. 1980 
"Puuviljad, marjad ja pähklid". 1982
"Eesti puuvilja- ja marjasordid". 1984
"Koduaia puuvilja- ja marjasordid". 1992
"Eesti puuvilja- ja marjasordid ning nende väärtus". Artiklisari. // Agraarteadus (1993–1999)
"Õunapuu Eestis ja mujal". Eesti Mets, 4/2004
"Pomoloogia". Kaasautor Jaan Kivistik. 2005
"Puuviljad ja marjad Eestis". Kaasautor Jaan Kivistik. 2005
"Maailma puuviljad". 2007
"Puuviljad ja marjad Eestis". Kaasautor. 2010 
"Puuviljandus Eestis. Sordid ja aretajad". Tartu 2010
"Kohtumisi madude ja vaskussiga". Eesti Loodus 8/2017

Liikmesus
1979 Ameerika Pomoloogiaselts

Tunnustus
1988 Eesti NSV teeneline teadlane
2004 Eesti Maaülikooli teenetemedal
2005 Akadeemilise Põllumajanduse Seltsi auliige, elutööpreemia
2006 Valgetähe IV klassi teenetemärk
2009 Eesti Vabariigi teaduspreemia (elutööpreemia)
2010 Karksi valla aukodanik

Viited

Kirjandus 
Eesti aianduse biograafiline leksikon. Tallinn 1998. Lk 51–52
EE 14. 2000. Lk 141–142
Eesti teaduse biograafiline leksikon. 1. köide. Tallinn 2000
Helgi Kaldma. "Doktor Kalju Kask on pool sajandit aiandust arendanud". Sakala, 14. detsember 2004
Sirje Pärismaa. "Kalju Kasele elutööpreemia". Portaal Aiandus.ee, 1. märts 2009
Edgar Haak. "Õnnitleme! Teenekas sordiaretaja Kalju Kask – 80". Portaal Aiandus.ee, 13. detsember 2009
Edgar Haak. "Puuviljandusteadlane Kalju Kask – 80"

Välislingid
Haud Tallinna Rahumäe kalmistul

Eesti aednikud
Eesti aiandusteadlased
Eesti sordiaretajad
Eesti botaanikud
Tallinna Nõmme Gümnaasiumi vilistlased
Eesti Maaülikooli agronoomiateaduskonna vilistlased
Eesti NSV teenelised teadlased
Valgetähe IV klassi teenetemärgi kavalerid
Sündinud 1929
Surnud 2021
Rahumäe kalmistule maetud